open-index/open-wikipedia-markdown huggingface dataset:
Medii Apostoli

**Medii Apostoli** (Graece Μέσοι Απόστολοι) sunt oppidulum in Callico nomo Graeco in regione Macedonia Media situm. Cui anno 2011 erant 113 incolae.

## Pinacotheca 

Mesoi Apostoloi Politistikos.png|Coffearia oppiduli
Mesoi_Apostoloi.png|Despectus in oppidulum ex colle proximo

## Notae 
## Nexus externi 
* Situs oppiduli in Facebook.

Categoria:Loci habitati Macedoniae Mediae
Adolfus Nordenskiöld

**Nicolaus Adolphus Ericus** (Suecice *Nils Adolf Erik*) **Nordenskiöld**, die 18 Novembris 1832 Helsingiae natus et 12 Augusti 1901 in *Dalbyö* Sueciae mortuus) fuit explorator Arcticus, geologus et geographus Suecicus.

In magno ducatu Finlandiae natus et educatus, ab anno 1860 civis Suecicus. Expeditiones in Svalbardum et in Groenlandiam fecit. Annis 1875—1876 a Suecia profectus ad Ieniseae ostium nave advenit, annis 1878—1879 in nave vaporaria nomine *Vega* primus cursum marinum Borealem totum transiit.

Archipelagus Nordenskiöldii maris Karensis Fridtjof Nansen anno 1893 sic nominavit.

## Notae 
## Nexus interni
* 2464 Nordenskiöld, asteroides

## Nexus externi 
Categoria:Professores Universitatis Holmiensis
Categoria:Sodales Academiae Regiae Scientiarum Suecicae
Categoria:Botanistae Sueciae
Categoria:Geologi Sueciae
Categoria:Exploratores Suecici
Categoria:Alumni Universitatis Helsingiensis
Categoria:Exploratores Arcticae
Categoria:Zoologi Sueciae
Aqua Borealis

thumb|Aqua Borealis mense Maio anno 2015 (despectus e satellite artificiali)
**Aqua Borealis** (Anglice *North Water*, Groenlandice *Pikialasorsuaq[*, Inuktun *Sarvarjuaq*) est glabretum (*polynya*) magnum quod quotannis in parte boreali sinus Baffiniani liberum a glacie manet. Aquae ad litora Groenlandiae, Ellesmere aliarumque insularum archipelagi Arctici circum Aquam Borealem sitae glacie marina stringuntur et pars sinus Baffiniani ad meridiem ab Aqua Boreali usque ad mensem Augustum congelata est. Si glacies in Aqua Boreali apparet, vento frangitur et ad meridiem aqitur. Area glabreti mutatur; aestate, cum maxima est, circa 85 chm2 est.

*Arctogadus glacialis*, *Delphinapterus leucas*, *Monodon monoceros*, *Balaena mysticetus* aviumque species multae in Aqua Boreali gignuntur.

## Notae
## Nexus externi
*Aqua Borealis in *Oceans North*
*Moira Dunbar, *The Geographical Position of the North Water* (PDF). In: Arctic. Bd 22, Nr. 4, 1969, p. 438–441.

Categoria:Sinus Baffini
Categoria:Glaciologia
Categoria:Regio Arctica
Categoria:Res geographicae Groenlandiae
Categoria:Res geographicae Canadae
Montes Scandinaviae

[thumb|Montes Scandinaviae in [tabula geographica.]]
**Montes Scandinaviae** vel **montes Scandinavici** (Norvegice *Kjølen*, Suecice *Skanderna*, Finnice *Skandit*) sunt montes, qui per totam paeninsulam Scandinavicam extenduntur. Norvegiae paene totam terram occupant, et litora maris Septentrionalis formant; valles inter iuga montium Scandinaviae sunt fiorda Norvegica. In Suecia, decliviora sunt, et pedetemptim ad planitiem descendunt. Pars montium Scandinaviae exigua et Finnia septentrionali sita est.

Montium Scandinaviae altissimus et Galdhøpiggen, mons Norvegicus; in Suecia, mons altissimus est Kebnekaise (2106 m). Pars montium septentrionalis interdum Sevo (Norvegice *Kjölen*) nuncupabatur.

Multa flumina, quorum maxima Torna, Angermannus, Dalecarlius Occidentalis et Orientalis, in montibus Scandinaviae oriuntur. 

## Notae
## Nexus externi
Categoria:Geographia Sueciae
Categoria:Geographia Finniae
Categoria:Montes Norvegiae
Categoria:Scandinavia
Bellum Achaicum

[thumb|*Ultimus Corinthi dies.* OIeum in carbaso. [Pictura opinabilis ab Antonio Roberto Fleury ante 1870 picta.]]
**Bellum Achaicum** fuit certamen inter Rem Publicam Romanam Foedusque Achaicum.

Romani, postquam Macedonas Carthaginiensesque vicerunt, atque urbem Carthaginem diruerunt, in manu ac potestate multas gentes multaque oppida in dicione habebant.

Gnaeo Cornelio Lentulo Lucio Mummio anno 146 a.C.n. (anno DCVII ab urbe condita) consulibus, Senatus Romanus legatos Corinthum miserunt, quos pepulerunt Corinthii, unde civitates qui sub dicione Philippi erant ab Achaico concilio separatae sunt.

Achaei, qui Critolaum ducem habebant, proelio contra Quintum Caecilium Metellum ad Thermopylas conflixerunt; victus Critolaus sibi veneno conscivit. Postea, Diaeo duce ad isthmum a Lucio Mummio consule victo, omnis Achaia in dicionem Romanam accepta est.

Corinthus, urbs egregia, antiquissima, divitissima, ex senatus consulto diruta est, Thebae quoque et Chalcis, quae auxilio fuerant, dirutae quoque, atque omnis Graecia in dicione Senatus Populique Romani fuit.

Ipse L. Mummius abstinens Corinthum diruendi, consulto Senatus id facit atque de Achaeis triumphavit, atque cognomen *Achaicum* accepit.

## Fontes 
* Titi Livii *Ab Urbe Condita libri*, XLVIII - LXI.

## Nexus externi 
Categoria:Bella Romanorum
Bellum Aetolicum

**Bellum Aetolicum** inter annos 191 et 189 a.C.n. saeviebat. Romani sociique Achaei necnon Macedones contra Foedus Aetolicum pugnabant.

Aetoli societas Populo Romano contra Philippum profectus, postea Antioco societatem contra Macedonas Romanosque fecerunt.

Antioco debellato ad Thermopylam, Heracleam, urbs Aetolorum praeclara, M. Acilio consule, anno DLXII (-191 christianorum) qui M. Porcium Catonem L. Valerium Flaccumque legatos consulares ad Aetolos aspicendum mittit atque oppidum oppugnaverunt.

Per quattuor et viginti dies, ut nullum tempus vacuum esset, et cum nocturnum duiturnumque tempus laborum et cum iam fatigatos Aetolos, ut consul sciret, oppugnationem nocte media imperavisset.

Paucos dies post Heracleam captam fuisse,oratores Graecos pacis petendae ad consulem Aetoli misserunt.

### Fontes 
* Titi Livii *Ab urbe condita* lib. XXXVI
* Periocha librorum *Ab urbe condita* lib. XXXV

Categoria:Bella Romanorum
Categoria:Aetolia
Categoria:191 a.C.n.
Categoria:190 a.C.n.
Categoria:189 a.C.n.
Categoria:Achaea
Boothia Felix

**Boothia Felix**, vulgo **Boothia**, est paeninsula Canadae (territorium Nunavut). Maxime septentrionalis est terra Canadae et omnis Americae continentis. Isthmo Bootiae, a sinibus et lacubus paene perrupto, cum continente coniuncta est. In oriente sinu Boothiae a Terra Baffini separata est, in septentione  freto Bellot (2 chm latitudinis) ab insula Somerset. Promunturium Murchisoni in fretum Bellot incidens est punctum Americae continentalis maxime septentrionalis. Sola colonia Boothiae est Taloyoak, ab Escimaeis habitata; in isthmo Boothiae sita est.

Anno 1829 ab Ioanne Ross inventa est et nomine Felicis Booth patroni eius nominata. Anno 1831 Iacobus Clark Ross nepos eius polum magneticum septentrionalem Boothiae invenit (sed nunc alibi polus est, nam movetur).

## Notae
## Nexus externi
Categoria:Paeninsulae Canadae
Categoria:Nunavut
Hartmannus Schopperus

(Theodisce *Hartmann Schopper*), anno 1542 Novofori natus et post annum 1595 mortuus, fuit poeta Germaniae Latinus et interpres.

thumb|Via Schopperi Novoforensis

## Vita et opera 
15 annos natus versus elegiacos componere incipit. Ab anno 1563 libros Schopperi  typographus edebat. Anno 1566 in bellum Turcicum Maximiliano II duce profectus est, sed mox revenit. 

[thumb|Confector [horologium|horologii e *Panopliis*]]
Duobus libris famosus est: *Reinecke Fuchs* Latine iambis vertit et cum imaginibus Iodoci Amman et Virgilii Solis edidit et ad imagines Iodoci Amman (quibus *das Ständebuch* Ioannis Sachs Amman adumbravit) versus Latinos elegiacos confecit, ut *Panopliam* librum ederet. Librum Proverbiorum Latine vertit et propriorum carminum librum et *Tractatum de artibus mechanicis* edidit.

## Nexus externi 
* De Schoppero in * Allgemeine Deutsche Biographie* 
* *Speculum vitae aulicae. De admirabili fallacia et astutia vulpeculae Reinikes libri quatuor nunc primum ex idiomate Germanico Latinitate donati, adjectis elegantissimis iconibus, veras omnium apologorum animaliumque precies ad vivum adumbrantibus*. Auctore Hartmanno Schoppero, Novoforense Norico. Ex officina typographica Nicolai Bassaei, Francoforti ad Moenum, 1595
* *Panoplia; omnium illiberalium mechanicarum aut sedentariarum artium genera continens quotquot vnquam vel à veteribus aut nostri etiam seculi celebritate excogitari potuerunt breuiter & dilucidè confecta* ... Accesserunt etiam venustissimae imagines omnes omnium artificum negociationes ad vivum lectori presentantes, antehac nec visae, nec unquam aeditae / per Hartman. Schopperum (Internet Archive)
* *Panoplia* in Bibliotheca Casanatensi
* *Panoplia* in *SLUB Digitale Kollektionen*

## Notae 
Categoria:Poetae Latini Germaniae
Categoria:Auctores Latini Renascentiae
Categoria:Interpretes Theodisco-Latini
Iodocus Amman

**Iodocus** (vulgo *Jost*) **Amman**, die 13 Iunii anno 1539 Turici natus et die 17 Martii 1591 Norimbergae mortuus, fuit scalptor et chalcographus Helveticus et Theodiscus; quem *artificibus operum parvorum* (Theodisce *Kleinmeister*) adscribunt. Virgilii Solis  discipulus erat.

Multos libros adumbravit:

**Caij Plinij Secundi, Des fürtrefflichen Hochgelehrten Alten Philosophi Bücher und schrifften von der Natur, art und eigenschafft der Creaturen oder Geschöpffe Gottes* (1565, *Naturalis historiae* versio Theodisca)
**Titus Liuius, und Lucius Florus. Von Ankunfft vnd Ursprung deß Römischen Reichs : der alten Römer herkommen, Sitten, Weyßheit...* (1568, *Ab urbe condita* et Epitomae Flori versio Theodisca)
**Eygentliche Beschreibung aller Stände auff Erden hoher und nidriger, geistlicher und weltlicher, aller Künsten, Handwerken und Händeln...* (*Ständebuch* Ioannis Sachs, 1568; cum versibus Latinis Hartmanni Schopperi iterum edita ut *Panoplia*)
*  *Von Wagenburg und Feldtleger* (1573)
* Ioannes Weigel: *Habitus praecipuorum populorum tam virorum quam feminarum singulari arte depicti* (1577) 
* *Insignia Sacrae Caesareae Majestatis* (1579)
*  *Gynaeceum sive theatrum mulierum* (1586)
* *Charta lusoria* (1588)
* Wenzel Jamnitzer,* Perspectiva corporum regularium*
etc.

## Nexus externi
Categoria:Scalptores
Categoria:Xylographi
Categoria:Artifices Germaniae
Categoria:Artifices Helvetiae
Haesitatio linguae

**Haesitatio** vel **haesitantia linguae**, est oratio inordinata cum sermone labefactata est involuntarium per repetitiones sonos vel voces. Cicero "Qui timor! quae dubitatio! quanta haesitatio tractusque verborum!" in dialogo scripsit (*De oratore* 2.50.202); Quintilianus autem "oblivio" cuiuslibet verbi "aut deformem haesitationem aut etiam silentium" inducere posse ait (*Institutiones Oratoriae* 11.2.48). 

## Homines clari qui haesitationem linguae tenebant
*Iosephus Biden
*Georgius VI
*Ludovicus Carroll
*Notker Balbulus

## Notae
*Aphasiologia
*Mutitas
*Dies internationalis haesitionis linguae

Categoria:Neurologia
Aducanumab

**Aducanumab** est anticorpus monoclonale contra amyloidum beta, in Alzheimerianum morbum tractando excogitatum. In morbo Alzheimeriano amyloidum beta in cerebro falsiter accumulat et detrimenta cellularum cerebralium perficit, ut symptoma dementiae occurrit. Videtur, ut aducanumab maculas cerebralis amyloidi beta reducere possit. Adhuc, tamen, effectus anticorporis minores apparent. Putatur, ut claustrum haematocerebrale, confinium physiologicum inter sanguinem et cerebrum, aditum medicamenti in textum cerebralem inhibet; postea alii aditum hoc per ultrasonum aperiri existimant.

Applicatio per venam  (infusionem) una hora ineunte fit. Infusiones repetendae sunt post tres, quattuor hebdomades. Semivita substantiae 25 dies est. Reactiones adversariae ad responsa systematis immunitatis (allergiam) spectant. Praeterea capitis dolor, diarrhoea, casus, delirium observantur.

Adhuc medicorum assumptiones effectuum aducanumabi divertunt.

## Notae 
* Anticorpus
* Neurodegeneratio

## Nexus externi 
* Libraria medica nationalis de aducanumabo 
* Descriptio brevis aducanumabi 
* *Washington Post* de aducanumabi 

Categoria:Morbus Alzheimerianus
Categoria:Anticorpora monoclonalia
Phytophaga

**Phytophaga** sunt cladus coleopterorum infraordinis Cucujiformium, quae in superfamiliis Chrysomeloideorum et Curculionoideorum consistunt, quae plantis proprie vescuntur et quorum tarsi sunt pseudotetramerosi vel cryptopentamerosi, ubi plerumque quartum segmentum tarsale a tertio segmento tarsali multum imminuitur vel celatur. Superfamilia Cucujioideorum est sororalis Phytophagorum grex. Nomen *Phytophaga* In aliquot litteris obsoletis solum ad Chrysomeloidea pertinebat.

Variatio specierum intra Phytophaga cum speciatione intra angiospermis consociare putatur. Usus plantarum consumendarum fortasse erat mutatio ab usibus sporarum microfungalium (in strobilis et cycadophilis) et plantarum saprotrophicarum. Phytophaga, inter quae digeruntur paene 125&thinsp;000 species descriptae, sunt secunda a maxima insectorum stirpe post lepidoptera.

* Herbivora

## Notae
## Bibliographia
* Clark, Hamlet. 1866. *A catalogue of Phytophaga.* Londinii: Williams and Norgate.
 
## Nexus externi
Categoria:Infraordines animalium
Le Mythe de Sisyphe

***Le Mythe de Sisyphe*** est progymnasma philosophicum ab Alberto Camus anno 1942 scripta.

## Epitome 
Hoc opus quattuor partes de absurditate et morte voluntaria tractat.
#Argumentatio absurda
Initio libri sententia quaestionis: "Unum est problema philosophicum serium. Id est suicidium" datur. Sed suicidium non repugnatio esse dixit. Et venerationem solam religionis et metaphysicae negat quia "suicidium philosophicum" esse dixit per argumentationem. 
#Homo absurdus
Cogitatio de vita Domini Ioannes et hominum absurdorum putatur.
#Creatio absurda
Cogitatio de operibus Theodori Dostoevskij putatur.
#Mythus Sisyphi
Apud mythum Sisyphi qui poenam aeternam subiectus, homo liber paradoxo esse posse putat, quia mundus non sensum habet sicut sensus vitae noster. Sic cogitando, repugnatio libertatis contra absurditatem posse concludit.

## Nexus externi 
*Texus integralis (Francogallice)

Categoria:Libri philosophici
Categoria:Litterae Francogallicae
Categoria:Scripta 1942
Iohannes Iacobus Scheuchzer

[thumb|"[Draco Alpinus" in *Οὐρεσιφοίτῃ Helvetico* (1723)]]
**Iohannes Iacobus Scheuchzer** (natus Turici die 2 Augusti 1672, mortuus ibidem die 23 Iunii 1733) fuit medicus physicusque Helveticus, qui praesertim propter id notum est, quod fossilia reliquiae Diluvii esse putavit.

## Werke 
* *Physica, oder Natur-Wissenschaft*. Turici: 1701.
* *Specimen lithografiae Helveticae*. Turici: 1702.
* *Beschreibung der Natur-Geschichten des Schweizerlands*. Turici: 1706–1708. .
* *Seltsamen Naturgeschichten des Schweizer-Lands wochentliche Erzehlung*. Turici: 1707.
* *Οὐρεσιφοίτης Helveticus, sive itinera per Helvetiae alpinas regiones*. Londinii: 1708. Versio interretialis
* *Piscium Querelae et vindiciae*. Turici: 1708. .
* *Herbarium diluvianum*. Turici: 1709.
* *Naturgeschichte des Schweitzer Landes*. Turici: 1716.
* *Iobi physica sacra, Oder Hiobs Natur-Wissenschafft, vergliechen mit der Heutigen*. Turici: 1721.
* *Herbarium Diluvianum*. 1723. , alia versio.
* *Homo diluvii testis*. Turici: 1726, Versio interretialis
* *Sceleton duorum humanorum petrefactorum pars, ex epistola ad H. Sloane*. In *Philosophical Transactions of the Royal Society* 34, 1728.
* *Physica sacra*. 4 tomi, Augustae Vindelicorum et Ulmae: 1731–1735.

## Nexus externi 
Categoria:Physici Helvetiae
Categoria:Medici Helvetiae
Congressus Nationalis Brasiliae

**Congressus Nationalis Brasiliae** est potestas legislativa Brasiliae, cuius praecipuae functiones sunt leges conficere et probare atque rem publicam administrare. Congressus etiam munera atypica gerit, ut administratio et iudicatio. Congressus est corpus bicamerale, compositum ex Senatu Foederato et Camera Deputatorum.

Senatus Foederatus constat ex 81 senatoribus, qui 27 unitates foederatas (26 civitates et Districtum Foederatum) repraesentant. Quaelibet unitas foederata habet tres senatores, sine respectu ad magnitudinem incolarum. Camera Deputatorum constat ex 513 legatis foederatis, quorum numerus pro unitate foederata variat secundum magnitudinem incolarum. Exempli gratia, civitas maxima, São Paulo, habet 70 deputatos, cum civitas minima, ut Acre, tantum octo deputatos habeat.

Systema bicamerale adoptatum est ut forma foederationis politicae institueretur, qua aequilibrium inter unitates foederatas in potestate politica servaretur.

## Sessio et Convocationes
Congressus quotannis in capite foederali, Brasiliae, convenit. Sessio ordinaria legis anni in duas partes dividitur:

*A die 2 Februarii ad diem 17 Iulii
*A die 1 Augusti ad diem 22 Decembris

Ante Emendationem Constitutionalem N. 50 mense Februario 2006 (EC 50/2006), sessiones ordinariae aliter dispositae erant, incipientes die 15 Februarii et terminantes die 30 Iunii, deinde a mense Augusto usque ad 15 Decembris. Extra sessiones ordinarias, Congressus solum convocari potest ad sessiones extraordinarias, quae necessariae sunt ad quaestiones urgentiores tractandas.

## Structura et Ordo Successorii
Praeses Congressus Nationalis est simul praeses Senatus Foederati, dum praeses Camerae Deputatorum secundus est in ordine ad successionem praesidentialem, post Praesidem Brasiliae. 

## Regulamentum
Functiones administrativae et legislativae Congressus Nationalis reguntur a Communi Regimento Congressus Nationalis Brasiliae, quod iura et officia utriusque domus determinat, secundum internam Constitutionem.

## Observationes
Congressus Nationalis reflectit formam politicae foederationis, ubi aequilibrium inter magnas et parvas unitates foederatas curatur, dum etiam systema repraesentationis popularis servatur.

## Nexus externi
*Camerae Deputatorum situs proprius 
*Senatus foederalis situs proprius 

Categoria:Res politicae Brasilienses
Categoria:Parlamenta
Salomon Corrodi

**Salomon Corrodi** (natus 23 Aprilis 1810 Fehraltdorf in Districtu Faffinchovae, mortuus die 4 Iulii 1892 Novi Comi) pictor Helveticus fuit.
## Vita
Filis parochi aetate viginti annorum Romam petivit unde parentes olim venerant. Anno 1825 in laboratorii Ioannis Iacobi Wetzel Turicensis artes edidicerat. Romae plagis depingendis secundum mores scholae historicae (e.g. velut Iosephus Antonius Koch, Ioannes Christianus Reinhart, Franciscus Ludovicus Catel) studuit ut bene hydrochromatice redderentur.  Loca atque aedificia peniculo capienda praesertim Venetiis (Leopoldo II Tusciae mandante) atque in circumiectis Romanis quaerere et invenire solitus est.

Interea Capreae et Mediolanum eum sartum et tectum conservabant ante reditum Romanum anno 1841. Ex anno 1845 autem Nicolaus I (imperator Russiae) identidem opera conficienda postulabant.

Cum collegis anno 1845 sodalitas artificum Germanicorum Romae convenientium  *(Deutscher Künstlerverein)* condidit cui annis inter 1853 et 1856 praeerat. Anno 1875 Romae gregem aquarellas amantium *Società degli Acquarellisti* congregavit et anno 1888 honorius academicus apud Sanctum Lucam declaratus est. Romae artificibus Helveticis neotericis libenter succurrebat. Filius Arminius Corrodi etiam pictor egregius factus est.

## Nexus externi
Bhattacharya, Tapan: "Corrodi, Salomon", apud: Historisches Lexikon der Schweiz/HLS, (hic in interreti)
Aponeurosis palmaris

**Aponeurosis palmaris** in anatomia est extensio tendinis musculi palmaris longi, in plerisque hominibus visundi, profundiores nervos et vasa sanguinea protegens.

In medicina, aponeurosis palmaris coniuncta est cum morbo Dupuytreniano, quo fibromatosis observatur: in viris imprimis affectis aetatum mediarum aponeurosis durescit ut motus phalangum singularium inhibentur.

## Pinacotheca 

Fasciculus:Morbus dupuytren 1 (fcm).jpg|Morbus Dupuytrenianus

## Notae 
* Textus connectivus

## Nexus externi 
* Imago aponeurosis palmaris

Categoria:Manus
Rachel (nomen)

**Rachel** vel **Rachael** (gen. *-is* vel indecl.) est praenomen femininum, quod primum possedit Rachel, persona biblica (Hebraice  רָחֵל, *Raḥel*; Graece Ῥαχήλ). Significatio nominis "ovis" est.

Anno 2005 "Rachel" trigesimum nonum nomen femininum magis populare in Civitatibus Foederatis Americae factum est.

## Mulieres 
* Rachel Carson
* Rachel Hunter
* Rachel Jackson
* 
* Rachel McAdams
* Rachel Mussolini
* 
* Rachael Taylor
* Rachel Weisz

## Notae 
* 674 Rachele, asteroides

Categoria:Praenomina
Categoria:Praenomina feminina
Categoria:Praenomina Anglica
Categoria:Praenomina Batava
Categoria:Praenomina Francogallica
Categoria:Praenomina Theodisca
Augustus Corrodi

**Augustus** vulgo *August* **Corrodi** (natus die 27 Februarii 1826 Turici, mortuus ibidem die 16 Augusti 1885) pictor atque scriptor Helveticus fuit.

## Vita
Quamvis theologiae studendae destinatus esset, picturarum conficiendarum voluptatem sensit. Itaque anno 1862 magister in delineando  Vituduri in schola fuit, quod munus anno 1881 deposuit.

Inde Turici res scriptum se contulit. Praeter cantus, novellas (»Waldleben«, Sanctogalli 1856; cum fabula amoena annexa), mythistoriam »Blühendes Leben« (Bernae 1870), comoedias et puerilia etiam poeseis lingua verniculari Theodisca Helvetica exaratas in lucem protulit: »De Herr Professer, Idyll usem Züripiet« (Vituduri 1858, editio altera 1872), »De Herr Vikari, Winteridyll usem Züripiet« (Vituduri 1858) et »De Herr Doktor. Herbstidyll usem Züripiet« (Vituduri 1860; versione in dramatica 1872). Talia poemata vulgo valde plausum est.

Insuper exaravit opus »Robert Burns und Peter Hebel, eine literarhistorische Parallele« (Berolini 1873) et interpretatus est carmina Roberti Burns in dialecto Helvetico (Vituduri 1870).

Vituduri ex anno 1852 sodalis cooptatus est in societam *Winterthurer Kunstvereins* cuius in praesidio ex anno 1856 erat. Conservator atque collector societatis artium Sanctogallensis quoque fuit. Attamen neque socialia neque politica indagare voluit: maluit velut epigonus romanticas res depingere et fascinanter narrare.

## Nexus externi
*Vicifontis scaturigo
*Ellenberger, Elisabeth: "Corrodi, August", in: Historisches Lexikon der Schweiz/HLS (hic in interreti)
Panoplia (discretiva)

thumb|Panoplia (ornamentum)
**Panoplia** (Graece πανοπλία, de πᾶν, *omne*, et ὅπλα, *arma*) potest esse:
* Panoplia, armorum militis antiqui et mediaevalis summa;
* Panoplia, ornamentum;
* *Panoplia*, liber Hartmanni Schopperi et Iodoci Ammanis
Faber (discretiva)

**Faber** sensu latiore est artifex vel artis cuiusdam operariae magister. Sed saepe *faber* sine explicationibus est faber ferrarius. Alii fabri sunt:

* Faber tignarius
* Faber aerarius
* Aurifaber
* Faber electricus
Miriama

(-ae, *f.*), vel  (*f., indeclinabile*), est nomen et praenomen femininum Hebraicum, forma alia Mariae (Hebraice מִרְיָם, *Mīryām*; Graece Μαριάμ).

## Mulieres 
* Miriam, persona Biblica
* Miriam Akavia
* Miriam Raphaëla Bartolini
* Robin Miriam Carlsson
* Miriama Cooper
* Miriam Defensor Santiago
* 
* 
* 
* Miriama Mafai
* Miriam Makeba
* 
* Miriam Amanda Wallace Ferguson

## Notae 
* 102 Miriam, asteroides
Categoria:Nomina
Categoria:Praenomina feminina
Categoria:Praenomina Slovaca
Sutor

[thumb|Sutoris officina (a [Iodocus Amman|Iodoco Amman picta, e *Panoplia* libro]]
**Sutor** (vel **calcearius, calceolarius**) est artifex, qui calceos suit et refecit. 

## Nexus interni
*

## Nexus externi
sub verbo.

Categoria:Munera
Categoria:Opus suendi
Digitale

thumb|Digitale saeculo XIV factum
**Digitale** est instrumendum suendi, theca metallica, quae indici induitur, ne acu forte vulneretur. Ex auro et argento et aere digitalia conficiebantur, nunc nulla fere non sunt ferrea.
Fontem recensere
Digitaliarius est artifex qui digitalia facit.

## Notae
Categoria:Instrumenta
Categoria:Opus suendi
Fibula (vestis)

thumb|Fibula Praenestina
**Fibula** est quidquid rem unam adnectit vel uni cum altera colligandae inservit; de *figo* quasi *figibula* nominata esse videtur.

Vestes, sicut stolae, manta vel lavalava Samoana aliquantum fibulis colligabantur, donec butones inventae sunt. Multae fibulae ab archaeologis repertae sunt; in fibula Praenestina inscriptio Latina antiquissima legitur. 

Fibularius est artifex qui fibulas facit.

*Fibula cingularis

## Notae
## Nexus externi
sub verbo
* De fibulis in *Lexico encyclopaedico Brockhaus et Efron* 

Categoria:Instrumenta
Categoria:Vestimenta
Alexander Gradskij

**Alexander Boris filius Gradskij** (Russice Александр Борисович Градский, tr. *Aleksandr Borisovič Gradskij*; natus Фрадкин, tr. *Fradkin* die 3 Novembris 1949 in urbe *Kopejsk* regionis Celiabinscensis, mortuus die 28 Novembris 2021 Moscuae) fuit cantor, poeta, musicus ac musicographus Sovieticus et Russicus, Praemio Publico atque titulo Artificis Popularis Foederationis Russicae anno 1999 ornatus.

## Nexus externi
Categoria:Cantores Russiae
Categoria:Compositores Russiae
Categoria:Incolae Moscuae
Categoria:Incolae Unionis Sovieticae
Categoria:Musici Russiae
Categoria:Poetae Russiae
Arminius Corrodi

**Arminius** vulgo *Hermann* **Corrodi** (natus die 23 Iulii 1841 Romae, mortuus die 30 Ianuarii 1905 ibidem) pictor Helveticus et fuit. Salomon Corrodi eius pater fuit. Arminius Corrodi, qui in universitate professor erat, orientalismo favere dicebatur.

## Vita
Genavae cum fratre Arnoldo Alexandro Calame magistro studiis artium se dedicaverat. Romae et Lutetiae se ipsum multa docuit antequam itinera studiorum caussa in Orientem faceret. Colores clari peniculo largo fortiter immissi, technica perfecta et humores plagis depictis optime aptati tabulas pretiosas reddiderunt. Ingentia in imaginibus creare atque tradere isti viro placebat neque momenta operum ornandorum affabre addere ignoravit. Anno 1872 in aulam regia Britannicam vocatus est: aulici eum exhortabantur ut plagarum picturas pergeret. Similia etiam aliis Europae aulis placuit.

## Opera et honores
Inter maioris moment opera citemus: *Sturm auf der Insel St.-Honoré*, *Prozession in Sorrento*, *Morgen am Arno*, *Schloß Astura bei Nettuno*, *Dämmerung bei den Kalifengräbern bei Kairo*, *Klagemauer in Jerusalem*, *Ave Maria in Venedig*, *Störfischer in Viareggio* et  *Tempelplatz vor der Omarmoschee in Jerusalem*. 

Librum memoriarum praetitulatum *Erinnerungen an meinen Vater und Bruder* Turici anno 1895 edidit. Anno 1893 Academia Sanctae Lucae (Romanae) eum titulo *academici emeriti* honoravit atque extulit.

## Nexus externi
* Bhattacharya, Tapan: "Corrodi, Hermann", in: Historisches Lexikon der Schweiz/HLS (hic in interreti)
Paropsisterna

***Paropsisterna*** est genus chrysomelidarum quae in Papua Nova Guinea et Australia endemicae sunt. Generi sunt plus quam 120 species, quarum multae claros colores aposematicos exhibent, multaeque foliis plantarum generis *Eucalypti* vescuntur. Genus hodie definitum species comprehendit olim perscriptas sub *Chrysophtharta* Weise, 1901.

## Species notabiles
[thumb|*[Paropsisterna agricola.*]]
[thumb|*[Paropsisterna bimaculata.*]]
[thumb|*[Paropsisterna crocata.*]]
[thumb|*[Paropsisterna decolorata.*]]
[thumb|*[Paropsisterna erudita.*]]
[thumb|*[Paropsisterna intacta.*]]
[thumb|*[Paropsisterna liturata.*]]
[thumb|*[Paropsisterna morio.*]]
[thumb|*[Paropsisterna nigerrima* alternata.]]
[thumb|*[Paropsisterna octomaculata.*]]
[thumb|*[Paropsisterna pictipes.*]]
[thumb|upright=0.8|*[Paropsisterna remota.*]]
[thumb|upright=0.8|*[Paropsisterna stygia* vittata.]]
[thumb|upright=0.8|*[Paropsisterna variicollis.*]]
* *Paropsisterna agricola,* pestis *Eucalypti globulus,* *Eucalypti delegatensis,* et *Eucalypti dalrympleanae*
* *Paropsisterna selmani,* pestis *Eucalypti* in Tasmania, atque in Hiberniam

## Nexus externi
Categoria:Genera animalium
Categoria:Chrysomelinae
Categoria:Coleoptera Australiae
Categoria:Insecta Papuae Novae Guineae
Categoria:Taxa Motschulsky
Categoria:Taxa 1860
Elevatio Valdaica

thumb|In cacumine Valdaico
**Elevatio Valdaica** vel **montes Alaunici** sunt collium regio planitiei Europaeae Orientalis, in Russia media (regiones Novogardiensis, Smolenscensis, Tueriensis, partim Pscoviensis et Leninopolitana). Colles sunt non alti, a 150 ad 250 m altitudinis. Locus altissimus elevationis, Cacumen Valdaicum dictum, altitudinem  346,9 m habet. Prope Vysznievolocum urbem situm est; Tsna flumen ibi oritur.

thumb|Silva Ocoviensis
Nomen ab urbe Valdai et lacu Valdaico (cuius in ripa et monasterium Iberorum Valdaicum situm est) habet.

Quamvis humilis, elevatio Valdaca duorum oceanum et trium marium (Baltici, Caspii et Ponti Euxini) divortium aquarum est; nam hic Volga (necnon Mologa et Tuertza accolae eius) et Duina Occidentalis et Danapris et flumina systematis Ladogae et Nevae (Lovotis et Msta) incipiunt. In  Danapris incipit, ut et *Chronica Nestoris* dicit:

*Danapris enim profluit ex Ocoviensi silva ac fluit ad meridiem; etiam Duina ex eadem silva profluit, atque ad septentrionem fluens incidit in mare Variagicum; ex eadem silva fluit Volga ad orientem atque incidit septuaginta ostiis in mare Chualissicum*.

## Notae
## Nexus interni
* 2793 Valdaj asteroides

## Nexus externi
Categoria:Montes Russiae
Categoria:Regio Novogardiensis
Categoria:Regio Smolenscensis
Categoria:Regio Tueriensis
Oskol Priscus

**Oskol Priscus** (Russice *Старый Оскол*) est urbs regionis Leucopolitanae Russiae. Ad Oskolem fluvium sita est. 223 921 incolarum (anno 2020) habet.

## Historia 
Urbs alicubi in ripis Oskolis fluminis et ante invasionem Bati exstiterat, sed destructa est. Iterum in Lituaniae Vitoldo et Swidrigelone regnantibus floruerat, sed saeculo XVI ineunte iterum a Tartaris Tauricis destructa est. Castellum in ostio Ublae fluminis anno 1571 conditum est. Anno 1593 oppidum in loco Oskolis hodierno aedificatum est. Anno 1655 Oskol Priscus nominatus est, cum *urbs Alexii regis* (*Tsarev Alexejev*) nomen Oskol Novus accepit. Tempore Sovietico ferrum prope Oskolem Priscum inventum est, et fodinis urbs crescebat.

thumb|left|Oskolis via Kurschensis (*Kurskaja*) saeculo XIX exeunte
## Notae 
## Nexus externi 
Categoria:Urbes regionis Bielogrodensis
Categoria:Condita 1593
Holophernes

[thumb|Opinabilis Holophernis [imago e Rovillii *Promptuario iconum insigniorum* (1553).]]
**Holophernes** vel **Holofernes** aut **Olofernes** (Hebraice הולופרנס, Graece Ὀλοφέρνης) est persona biblica quae in libro Iudith apparet.

## Narratio biblica 
[thumb|Mors Holophernis in tabula ab [Artemisia Gentilescia inter annos 1614 et 1620 picta.]]
Holophernes in historia biblica est dux exercitus Assyriorum. Rex enim Assyriorum Nabuchodonosor II (qui vere non Assyrianus sed Babylonius erat) eum in bellum contra Israëlitas mittit, deinde Holophernes in Chanaan procedit. Achior dux filiorum Ammon eum ne invadat Chanaan monet quia Deus regionem protegit sed dux Assyricus eum ignorat. Holophernes templa et imagines sacras deorum locorum destruit et cultum Nabuchodonosor imponet.

Dux urbem Bethuliam obsidione cingit et duces Iudaeorum Ozias, Chabris Charmisque hortuntur Iudaeos ad non venendum in deditione cum Holoferne. Tamen, Assyri fontes aquarum oppidi occupant et inhabitantes Bethuliae et Betomesthaim sitiunt, deinde duces Iudaeorum deditionem petunt. Iudith (vel Iuditha), mulier vidua e quattuor annis quae cognoverat res, convocat seniores urbis et, consilio machinato, in castris Holofernis proficitur.

Iudith, mulier audax prudensque, se fingit prodritrix Iudaeorum et dona Holopherni fert. Dux Assyrianus mulieri fidem habet et post tres dies Iudith in convivium invitat. Holophernes in convivio ebrius se fit et paulo post Iudith eum detruncat cum acinace. Iuditha cum capite viri necati in urbem suam redit. Invento corpore sine capite eorum ducis, milites exercitus Assyriani horreunt et fugiunt, igitur bellum finem habet.

## Holophernes in litteris 
Galfridus Chaucer scriptor Anglicus de Holopherne in *Historia monachi* e libro *Fabulae Cantuarienses* scripsit. Dantes Alagherius poëta Italicus eum citavit in canto XII *Purgatorii* (vv. 58 - 60). Anno 1501 Marcus Marulus poëta Croatus historia Iudithae Holophernisque in carmine epico in lingua latina *Judita* descripsit.

## Holophernes in artibus 
[thumb|Iuditha cum capite Holophernis in tabula ab [Iulius Claudius Ziegler|Iulio Claudio Ziegler anno 1847 picta.]]
Decollatio Holophernis effincta est a multis artificibus inter saeculis XIII et XX. Saeculo septimo decimo Artemisia Gentilescia atque Michael Angelus Caravagius mortem ducis Assyriani depinxerunt. Aliae tabulae Iuditham cum capite ducis necati effingunt, exempli gratia pictura Alexandri Botticelli Florentini, variae tabulae a Luca Cranach maiore factae et pictura Iulii Claudii Ziegler. Michael Angelus Bonarotius opus tectorium de Iuditha servaque cum capite Holofernis creavit, hodie in Sacellum Sixtinum situm. Alia tabula praeclara *Iudith* a Gustavo Klimt anno 1901 facta est.

Donatellus Florentinus sculptor Italicus statua de morte Holophernis sculpsit inter annos 1453 et 1457.

## Notae 
## Bibliographia 
* Brine, Kevin R.; Ciletti, Elena; Lähnemann, Henrike; *The Sword of Judith. Judith Studies across the Disciplines*. Open Book Publishers, 2010.

* Decollatio

## Nexus externi 
Categoria:Personae Biblicae
Categoria:Assyria
Paropsisterna bimaculata

***Paropsisterna bimaculata*** est species chrysomelidarum subfamiliae Chrysomelinarum, quae in Tasmania plerumque invenitur atque in commercio silvestri pestis esse potest.

## Descriptio et habitatio
*Paropsisternae bimaculatae* sub hieme se rubras commutant; cum autem emergant, hic color viridem pallidum cum tessellatione aurea tenui gradatim commutatur; quod uno mense fit, in maribus aliquantulum maturius. Specimina horum coleopterorum nuper in Victoria inveniuntur.

## Notae
## Nexus externi
* *Paropsisterna.* Australian Faunal Directory.
 
Categoria:Coleoptera Australiae
Categoria:Chrysomelinae
Categoria:Taxa Olivier
Categoria:Taxa 1807
Čerepovec

**Čerepovec** (Russice *Череповец*) vel **Calvaria** est urbs regionis Vologdensis Russiae. In ripis Schechonae fluminis in ostio *Iagorbae* fluvii sita est. Incolarum 312&thinsp;091 habet (anno 2021). Regionis est urbs maxima.

thumb|left|Ecclesia cathedralis Resurrectionis monasterii Calvariensis
## Historia
Monasterium Resurrectionis Calvariense hic saeculo XIV conditum est. Monasterio a Catharina II deleto colonia ad eum sita urbs anno 1777 facta est nomine a monasterio accepto. Urbs circuli Ustusnensis erat, postea caput circuli. Systema aquarium Marianum per urbem transivit. Post res novas Octobres etiam caput gubernii erat (usque ad annum 1927).

## Notae 
## Nexus externi 
Categoria:Urbes regionis Vologdensis
Categoria:Condita 1777
Figulus

[thumb|Figulus cum [Tornus figlinus|torno figlino]]
**Figulus** est artifex, qui ex argilla opera fictilia fecit. Ab antiquitate torno figlino utitur, quem Daedali nepos invenire dicitur. Seneca dicit secundum Posidonium Anacharsim *rotam figuli, cuius circuitu vasa formantur*, invenerit. Plinius Maior autem, ut Dibutades Sicyonius figulus primus invenerit ex argilla facere similitudines; nam et statuas minores figuli Graeci fecerunt. Inscriptionum testimoniis liquet, ut collegia figulorum in quibusdam municipiis et coloniis erant.

[thumb|Figulus ([Civitates Foederatae, 1904)]]
Dicit Hesiodus:
καὶ κεραμεὺς κεραμεῖ κοτέει καὶ τέκτονι τέκτων,
καὶ πτωχὸς πτωχῷ φθονέει καὶ ἀοιδὸς ἀοιδῷ,
quod Nicolaus Valla vertit:
Invidet aut figulus figulo vel egenus egeno,
Sive faber fabro, dulcisque poeta poetae.,

## Notae
## Nexus externi
sub verbo
* Figulus in *Panoplia* Hartmanni Schopperi et Iodoci Ammanis 

Categoria:Munera
Categoria:Figlina
Palaeotherium

***Palaeotherium*** (a Graeco *παλαιός*, "vetus", et *θηρίον*, "fera") est genus exstinctum mammalium ungulatorum perissodactylorum, quod ab Eocaeno ad Oligocaenum in Europa habitabat. Unum ex primis mammalibus Palaeogenicis notis, anno 1804 a Georgio Cuvier descriptum est.

## Nexus externi 
Categoria:Perissodactyla
Categoria:Genera animalium
Categoria:Mammalia exstincta
Criocerinae

**Criocerinae** sunt subfamilia Chrysomelinarum, quae in quinque speciebus inter binas tribubus digestis consistit. Nomen taxinomicum a Petro Andrea Latreille anno 1804 constitutum est.

## Tribus et genera
*  Tribus Criocerini Latreille, 1804
** *Crioceris* Geoffroy, 1762
** *Lilioceris* Reitter, 1912
* Tribus Lemini Heinze, 1962
** *Lema* Fabricius, 1798
** *Neolema* Monrós, 1951
** *Oulema* Des Gozis, 1886

## Bibliographia
*Schmitt, M. 2010. "Criocerinae." In *Chrysomeloidae,* ed. Ivan Löbl et Ales Smetana, 359–68. Brill Publishers. ISBN 978-90-04-26091-7. Pagina 359.

## Nexus externi

Categoria:Subfamiliae animalium
Categoria:Taxa Latreille
Categoria:Taxa 1804
Eduardus Johnson

[thumb|Cippus Eduardo Johnson prope [:de:Sachsgrün|Sachsgrün, Saxonia, Germania, in regione quae olim fuit zona finium internorum Germaniae.]]
thumb|upright=0.8|Visus propior cippi memorialis Eduardi Johnson. Cippus stat prope locum in quo Johnson infarctu cordis in itinere per calles obiit.
**Gulielmus Augustus Eduardus** (Theodisce *Wilhelm August Eduard*) **Johnson**, ut **Georgius** **Capellanus** et **E.&nbsp;Joannidis** notus, die 16 Februarii anno 1840 Fribergae natus et 7 Septembris 1903 prope *Sachsgrün* Saxoniae mortuus, fuit Latinista, paedagogus, et diurnarius Theodiscus, qui libris suis colloquiorum Latinorum et Graecorum notus est.

## Vita et opera
Lipsiae educatus, in gymnasio Plaviae Variscorum ab anno 1865 et in gymnasio Chemnicii ab anno 1871 docebat. Philosophiae sensualisticae et  chorognosiae Saxoniae operam dabat. Colloquiorum Atticorum librum anno 1889 edidit et Latinorum anno 1890  Colloquiorum Latinorum partem Theodiscam Petrus Needham Anglice vertit et edidit anno 1997, Elias Gimadeievius et Ioannes Silvanus Russice anno 2021. In editione duodecima anni 1939 Gotthold Merten quaedam addidit.

## Opera selecta
* E. Joannides: *Sprechen Sie Attisch? Moderne Konversation in altgriechischer Umgangssprache nach den besten attischen Autoren*. Lipsiae 1889 in *Internet Archive*
* Georg Capellanus: *Sprechen Sie Lateinisch? Moderne Konversation in lateinischer Sprache.* Lipsiae 1890; (editio decima et septima: Bonnae 1999, ISBN 978-3-427-47056-4. 

ut *Eduard Johnson*:
* *Geschichtliches über Burgstein im Vogtland und seine Umgebung.* Plaviae 1897 (editio secunda: Plaviae 1990, ISBN 3-929039-03-6.
* *Zur Lebensgeschichte des Kabinettsministers Detlev Grafen Einsiedel.* In: *Neues Archiv für sächsische Geschichte.* Band 12, 1891, S. 175–177; in *Internet Archive*
* *Urkundliches über den ersten Kartoffel-Feldbau in Sachsen.* In: *Neues Archiv für sächsische Geschichte.* Band 23, 1902, S. 150–155; in *Internet Archive*

de Capellano:
*Roland Schmidt: "Gymnasiallehrer, Journalist und Heimatforscher: Vor 175 Jahren wurde Prof. Dr. Eduard Johnson geboren." *Vogtland-Anzeiger,* 17 Martii 2015, p. 42.

## Notae
## Nexus externi
* De Georgio Capellano in *Lateinische Wörterbücher - Eine illustrierte Bibliographie von Richard Wolf*
* Georgius Capellanus in *WorldCat*

Categoria:Diurnarii Germaniae
Categoria:Latinistae Germaniae
Categoria:Lexicographi
Categoria:Paedagogi Germaniae
Categoria:Scriptores Germaniae
Admetus

[thumb|Alcestes et Admetus a daemonibus infernis lacessiti. [Amphora Etrusca Vulcis reperta.]]
In mythologia Graeca **Admetus**, regis Pheretis filius, Pheris in Thessalia regnavit et Alcestidem, regis Iolcorum Peliae filiam, uxorem duxit e qua Eumelum genuit, Troiani belli heroem. 
## Fabula 
Postquam cyclopes occidit Apollo anno servitutis a Iove damnatus boves Admeti custodivit et dominum suum magni aestimavit. Qua de causa Admeto Alcestidis matrimonium adfectanti opem tulit. Nam puellae pater Pelias nisi ei qui bigas leone et apro iunctas sibi adferret filiam non daturum stipulaverat.  Matrimonio autem peracto  sacra solita deis faciendo Dianae oblitus est novus maritus. Nec moraː cum thalami portam aperiret ingentem serpentium numerum intra invenit, quod mortem proximam ei portendebat. Quem tum Apollo  dolo adhibito Parcis  subripuitː at infernales potestates mortuum debitum flagitabant nec quidquam amplius deo concesserunt quam ut si alius pro Admeto volens moreretur, ita diutius regi vivere liceret. Nec quisquam alius - ne parentes quidem - pro Admeto in umbrarum regnum descendere voluit nisi uxor Alcestis. Postremo sive sponte sua Persephone eam reddidit sive Hercules ex inferis eam solis luci reddidit. Quae fabula argumentum praeclaro dramati Euripidis praebuit. Idem argumentum et Sophocles et Phrynichus tractaverunt, quorum tragoediae hodie deperditae sunt. Musicis modernis pluribus hoc placuit themaː Georgius Fridericus Handelius,  Christophorus Willibaldus Gluck, Iohannes Baptista Lully etc. de Alcestide et Admeto dramata cantata composuerunt.

## Notae
## Fontes 
**Apollodori bibliotheca* I.9.15 et III.10.4.
*Aristophanes *Vespae* 1238 cum scholia.
*Euripides, *Alcestis*
*Hyginus, *Fabulae* 49-51.
*Ovidius, *Ars amatoria* II.239.
*Tibullus, *Elegiae* II.3.11

## Plura legere si cupis 
*Gilbert Charles-Picard, "Interprétation du thème du mariage d'Admète". *Bulletin de la Société nationale des Antiquaires de France*, 1963ː 60-61
*Maurice Croiset, "Observations sur le rôle d'Admète dans l'Alceste d'Euripide", *Revue des Études Grecques*, 1912ː 1-11
*Ritter, Julius (1875). *De Euripidis Alcestide*. typis Ratii
## Nexus externi 
*Admetus in Paulys Real-Enzyklopädie der classischen Altertumswissenschaft
Categoria:Mythologia Graeca
Vladimirus Naumov

**Vladimirus Nahum filius Naumov** (Russice Владимир Наумович Наумов, tr. *Vladimir Vladimirovič Naumov*; Leninopoli natus die 6 Decembris 1927, Moscuae mortuus die 29 Novembris 2021) fuit moderator, scriptor ac histrio cinematographicus Sovieticus et Russicus, titulo Artificis Popularis URSS (anno 1983), Praemio Publico URSS (anno 1985), certisque aliis signis laudis ornatus.

## Nexus externi
Categoria:Actores Russiae
Categoria:Alumni Instituti et Universitatis Cinematographiae Omnirussicae
Categoria:Incolae Unionis Sovieticae
Categoria:Moderatores cinematographici Russiae
Categoria:Scriptores cinematographici
Criocerini

**Criocerini** sunt tribus coleopterorum subfamiliae Chrysomelinarum familiae Chrysomelidarum, quae in binis generibus consistit. Nomen taxinomicum a Petro Andrea Latreille anno 1804 constitutum est.

## Genera
Genera in hanc tribum digesta infra perscribuntur.
**Crioceris* Müller, 1764 
**Lilioceris* Reitter, 1912

## Notae
## Bibliographia
*Schmitt, M. 2010. "Criocerinae (*Crioceris, Lilioceris*)." In *Chrysomeloidae,* ed. Ivan Löbl et Ales Smetana, 359–68, 364–66. Brill Publishers. ISBN 978-90-04-26091-7. Pagina 359.

## Nexus externi
Categoria:Criocerinae
Categoria:Tribus animalium
Categoria:Taxa Latreille
Categoria:Taxa 1804
Gulielmus Payne

**Gulielmus Payne** (Anglice *Liam James Payne*, natus Wolvrenehamptoniae in Anglia die 29 Augusti 1993; mortuus  in vico Bonaeropoli die 16 Octobris 2024) fuit cantor Britannicus, olim socius One Direction gregis musici.

## Biographia 
thumb|upright=0.4|left|Gulielmus Payne anno 2014.
Payne, matus Wolvrenehamptoniae ex Karen et Geoff Payne, et duos habet sorores maiores. Anno 2008, interfuit in The X Factor spectaculo musico. sed non assumptus est, et, cum redivisset anno 2010, postquam acceptus est, factus est One Direction, grex musicus cuius alii cantores Harrius Styles, Ludovicus Tomlinson, Zayn Malik, et Niall Horan erant.

Brevi tempore grex celeberrimus factus est, qui quinque albuma musica edidit. Anno 2015, Zayn Malik gregem reliquit, et anno 2016 alii cantores soli canere coeperunt.

Anno 2017, natus est filius qui conceptus est cum cantrice Anglica Cheryl Ann Tweedy, quam auem anno 2018 repudiavit.

## Nexus externi 
* Situs interretialis Payne proprius.

Categoria:Cantores Angliae
Categoria:Cantores musicae popularis
Proprietas Eulerana

[thumb|[Cubus|Cubi vertex, margo, facies.]]
frame|Primi gradus documenti proprietatis Euleranae in casu cubi.
**Proprietas Eulerana**, vel **numerus Euleranus** et **proprietas Eulerana–Poincareana**, in mathematica et praecipue in topologia algebraica et combinatoricis polyhedralicis est invarians topologicus, numerus qui formam vel structuram cuiusdam spatii topologici describit, modo per quem inflectatur omisso. Usitate per  \chi  (chi, minorem litteram Graecam) scribitur.

## Notae
## Bibliographia 
* Eulerus, Leonhardus. 1758. "Elementa doctrinae solidorum." *Novi Commentarii Academiae Scientiarum Petropolitanae* 109–140. Textus.
* Flegg, H. Graham. 2001. *From Geometry to Topology.* Mineolae Novi Eboraci: Dover. ISBN 0486419614.
* Friedman, Michael. 2018. *A History of Folding in Mathematics: Mathematizing the Margins.* Birkhäuser. Science Networks: Historical Studies 59. ISBN 978-3-319-72486-7. .
* Gottlieb, Daniel Henry. 1975. "Fibre bundles and the Euler characteristic." *Journal of Differential Geometry* 10 (1): 39–48. . PDF.
* Leinster, Tom. 2008. "The Euler characteristic of a category." *Documenta Mathematica* 13: 21–49. PDF.
* Richeson, David S. 2008. ''Euler's Gem: The Polyhedron Formula and the Birth of Topology.* Princeton Novae Caesareae: Princeton University Press. ISBN 9780691126777, ISBN 0691126771.
* Spanier, Edwin Henry. 1982. *Algebraic Topology.'' Springer. ISBN 978-0-387-94426-5. Google Books.

* Algebra homologica
* Renatus Cartesius
* Leonardus Eulerus
* Numerus Euleri
* Sphaera

## Nexus externi 
*Documentum animatum per geometriam sphaericam monstratum.

Categoria:Leonhardus Eulerus
Categoria:Topologia algebraica
Magdalena Andersson

**Magdalena Andersson** (nata 23 Ianuarii 1967) est politica Suecica quae, praeses factionis socialis democratiae anno 2021 electa, ad diem 30 Novembris 2021 primus minister Suecicus post Stephanum Löfven fuit. Quae talis minister feminina fuit prima.

At post suffragium die 11 Septembris 2022, Magdalena Andersson rejesta est et Ulf Kristersson primus minister novus a die 18 Octobris 2022 factus est.

## Notae 
Categoria:Praesides ministrorum Sueciae
Categoria:Praesides factionis socialis democraticae Suecicae
Eduardus Bulwer-Lytton

**Eduardus Georgius Earle Lytton Bulwer-Lytton, primus baro Lytton** (Anglice *Edward George Earle Lytton Bulwer-Lytton, 1st Baron Lytton*; natus die 25 Maii 1803, mortuus die 18 Ianuarii 1873) fuit scriptor et politicus Anglicus. 

Membrum Parlamenti Britannici in factione Whig ab anno 1831 ad annum 1841 fuit et in factione Conservativa ab anno 1851 ad annum 1866. Minister rerum colonicarum fuit ab anno 1858 ad annum 1859. Postquam Otho rex regno Graeciae se abdicavit, Bulwer-Lytton coronam ei oblatam anno 1862 abnuit. Anno 1866 baro Lytton Knebworthensis creatus est.

Bulwer-Lytton scriptor praecipue propter opera duo hodie est memoratus: mythistoriam historicam *The Last Days of Pompeii* (*Ultimi Pompeiorum dies*, 1834), mythistoriam *Rienzi, the last of the Roman tribunes* (*Rientius, ultimus tribunus*, 1835) et mythistoriam utopicam *The Coming Race* (*Venturum hominum genus*, 1871).

## Notae 
## Nexus externi 
Categoria:Scriptores mythistoriarum Angliae
Categoria:Auctores Anglici
Categoria:Legati Parlamento Britannico
Categoria:Ministri Angliae
Categoria:Nobiles Angliae
Insula Australis (Nova Zelandia)

thumb|Insula Septentrionalis et **Insula Australis** (colore rubro indicata)
**Insula Australis** (Maoriane *Te Waipounamu*) est altera  Novae Zelandiae insularum principalium, freto Cookiano ab insula Septentrionali aliquantulum minore separata. Area insulae 150&thinsp;437 chiliometrorum quadratorum est, quare magnitudine est duodecima orbis terrarum insula. Numerus civium est 1&thinsp;196&thinsp;000 (Iunio 2021).

Christopolis et Dunedinum sunt urbes insulae Australis maximae.

Insula parva Stewart iuxta litora insulae Australis iacet; haud longe et insulae Campbelli et insulae Aucklandi sitae sunt. 

Montes Alpes Australes insulae Australis magnam partem occupant. 

## Notae 
## Nexus externi
!
Alpes (discretiva)

**Alpes** in Latinitate mediaevali sunt non solum montes, qui Italiam a Gallia et Germania dividunt, sed quivis montes altiores. Saepe, praecipue in Latinitate biologica, **alpes** *loca montium altiorum, pascua montana, prata alpina* significare possunt. 

## Systemata montium
*Alpes, montes Italiae, Franciae, Helvetiae, Austriae
*Alpes Apuanae, Apennini pars
*Alpes Australianae, montes Australiae
*Alpes Australes, montes Novae Zelandiae
*Alpes Illyricae, montes Balcaniae
*Alpes Kitoienses et Alpes Tunkinenses, Saianorum partes
*Alpes Transsilvanicae, Carpatum pars
*Alpes, montes Lunae

## Divisiones administrativae
### Imperii Romani
* Alpes Cottiae
* Alpes Graiae
* Alpes Poeninae
* Alpes Maritimae

### Francogalliae
#### Provinciae
*Arvernia — Rhodanus — Alpes
*Provincia — Alpes — Litus Lazuli

#### Provinciae priscae
* Rhodanus et Alpes
* Alpes Maritimae

#### Praefecturae
* Alpes Provinciae superioris
* Alpes superiores
* Alpes maritimae

## Notae
## Nexus interni
* Alpes Maritimae (discretiva)